text: Tre vidt forskellige kandidater indstillet til pris
  17 januar 2011 kl. 12.49
  Kolding indstillet til fornem miljøpris
  Med Helsingør Energicenter, Kolding Kommune og Københavns Lufthavne har Energiforum Danmark nomineret tre meget forskellige kandidater til ?Energi- og miljøprisen 2011?.
  Der var 25 forslag til prisen - men Helsingør Energicenter, Kolding Kommune og Københavns Lufthavne skilte sig markant ud fra de andre i feltet.
  - De tre nominerede viser på hver deres måde engagement og nytænkning. Samtidig tager alle tre kandidater konsekvensen af deres holdninger til energibesparelser og fører indsatsen et niveau videre end de fleste, siger Energiforum Danmarks formand Mads Bo Bojesen.
  Om Kolding kommune siger han:
  - Kolding Kommune imponerer ved gennem mere end 15 år konstant at forbedre og udvide sin energispareindsats. Kolding Kommune er gået fra energiforbedring af egne bygninger, energibevidst projektering og grønne indkøb til involvering af borgere og lokalt erhvervsliv i energiforbedringer.
  Det er Klimakommissær Connie Hedegaard, der overrækker prisen.
  Det sker den 9. marts.
  